Banja Kanjiža – info, šta leči, smeštaj, cene – Turizmopedija\nNa severnoj ivici Vojvodine nalazi se banja koja privlači veliki broj turista svake godine. Banja se nalazi u blizini naselja Kanjiža čija istorija doseže daleko u prošlost, čak u četrnaesti vek. Uz banju teče reka Tisa a blizina Subotice i granice sa Mađarskom samo dodatno pogoduje turističkom potencijalu ovog mesta.\nBanja Kanjiža se nalazi skoro na samoj granici sa Mađarskom, i zbog svoje zanimljive lokacije i lekovitih svojstava spada u jedne od najpopularnijih banja Srbije. Banju ne posećuju samo stanovnici Srbije, već i Mađarske ali i zemalja širom Evrope, i stalno se radi na tome da se ponuda obogati i učini još privlačnijom kada je reč o smeštajnim kapacitetima, aktivnostima koje banja pruža i uslugama koje imaju veoma visok nivo.\nOsnovne informacije o Banji Kanjiža\nBanja Kanjiža se nalazi na teritorijalnom delu Vojvodine, i pripada Bačkom okrugu. Na mestu gde se sjedinjavaju sever i istok Bačke, nalazi se banja koja ima odličnu saobraćajnu vezu sa svim delovima Srbije ali i sa nekim gradovima Mađarske. Udaljenost banje od Novog Sada je oko stotinu kilometara, dok je od Beograda udaljena nešto manje od dve stotine kilometara.\nVeć od davnina se videlo da će turizam biti glavna grana industrije koja se ovde može razviti i zbog toga se dugo radilo na tome da se izgrade smeštajni kapaciteti i da se banja uredi na najlepši mogući način kako bi se brzo proširila vest o lepoti banje, pored njene lekovitosti. Najveći problem sličnih banja je u tome što su izuzetno lekovite njihove vode, ali je smeštaj na niskom nivou i zbog toga nema dovoljno poseta tokom godine. To sa ovom banjom nije slučaj.\nŠta se leči u banji?\nNekada su se na ovom mestu nalazili bunari koji su bili duboki i nekoliko desetina metara, a iz kojih je izvirala topla voda se lekovitim svojstvima. Bunar se inače nalazi na skoro stotinu metara visine iznad nivoa mora, a danas u banji postoji čak tri bunara odakle se crpi lekovita voda. Voda spada u alkalne i ima temperaturu koja dostiže do pedesetog podeoka, a jedan bunar je ispunjen vodom koja dostiže temperaturu do neverovatnih osamdeset stepeni Celzijusa.\nVrela i lekovite vode Banje Kanjiže su veoma povoljne za brojna zdravstvena oboljenja. Najpovoljnije su i najdelotvornije su kod reumatskih i kostanih oboljenja, bilo da se radi o artritisu, reumi ili isijasu. Banju posećuju i brojni sportisti nakon postoperativnog perioda ili usled povreda kolena, kičme ili kuka, što je u njihovoj karijeri veoma često.\nKada je reč o smeštaju, specijalna bolnica je prvo mesto za koje se većina ljudi odlučuje kada razmišlja o tome gde će da boravi prilikom posete banji. U sklopu bolnice se nalazi hotel Aquamarin, objekat koji poseduje stotinu pedeset kreveta, a kreveti su razvrstani u sobe sa dva i sa tri kreveta. Svaka soba poseduje televizor, frižider, kupatilo i klima uređaj, kao i telefon. U hotelu dežuraju sestre i doktori tako da uvek imate na raspolaganju nekoga ukoliko vam je potrebna pomoć ili savet.\nPored ovoga, dostupan za smeštaj je stacionar Abela, sa istim brojem postelja, stotinu pedeset, a sobe su su jednim, dva i tri kreveta. Ove sobe su skromnije, nema kuhinje zato što je u blizini restoran gde se posetioci hrane, ali je isto tako dostupno stručno osoblje za svako pitanje i nedoumicu.\nAko ne želite da idete na terapije i tretmane u specijalnu bolnicu, a želite da posetite banju i uživate u njenoj ponudi, veliki je broj privatnog smeštaja gde po povoljnoj ceni možete da noćite, dok preko dana možete da uživate u banji i svemu onome što banja pruža.\nU banji se leče mnogobrojna stanja, oboljenja i bolesti. Neke od najčešćih su reumatska oboljenja, ali dok su u fazi mirovanja, dakle, kada zglobovi nisu pod upalom. Isto tako, u banji se sprovodi rehabilitacija nakon povreda ili operacija, kao i oboljenja nervnog sistema.\nPrimetno je kod nekih ljudi da se simptomi pogoršaju nakon nekoliko dana boravka u banji, i to se zove reakcija na banju. Ako osetite malaksalost i umor, nesvesticu i neraspoloženje, kontaktirajte obavezno lekara koji će izvršiti dodatna ispitivanja i ustanoviti da li je ovaj fenomen prisutan kod vas ili je reč o nečemu drugom.\nU slučaju da ovi simptomi potraju duže, lekar će vam smanjiti dužinu boravka u bazenima kao i temperaturu vode u kojoj se kupate. Simptomi se obično javljaju nakon nekoliko tretmana i bolovi mogu biti jači nego inače.\nCene i cenovnik\nCene u Banji Kanjiža variraju u zavisnosti od smeštaja i usluga koje želite da probate ili koje morate da zakupite. Kada je reč o noćenju, u zavisnosti od toga da li ćete noćiti u specijalnoj bolnici ili ne, odnosno objektima uz bolnicu, cene se kreću od dve do tri hiljade dinara.\nU objektu Aquamarin pun pansion u jednokrevetnoj sobi košta tri hiljade i osam stotina dinara, polupansion je tri hiljade i tri stotine dinara, dok će noćenje bez doručka dve hiljade, a noćenje sa doručkom dve hiljade i stotinu dinara. Dnevni boravak je dve hiljade dinara.\nCena apartmana za jednu osobu je četiri hiljade i četiri stotine dinara kada govorimo u punom pansionu, polupansion je tri hiljade i osam stotina dinara, noćenje i dnevni boravak je tri hiljade dinara dok je noćenje sa doručkom tri hiljade i stotinu dinara.\nCena za dvokrevetnu sobu i trokrevetnu sobu je nešto niža, kao i cena apartmana za dve ili tri osobe. Tako naprimer, za trokrevetnu sobu treba da izdvojite nešto manje od dve hiljade i pet stotina dinara a noćenje bez doručka u apartmanu za tri osobe je dve hiljade i četiri stotine dinara.\nObjekat Abela je nešto povoljniji, i tako ovde treba da izdvojite nešto manje od dve hiljade i pet stotina dinara za pansion za jednokrevetnu sobu, noćenje sa doručkom je hiljadu i devet stotina dinara a noćenje bez doručka je hiljadu i osam stotina dinara. Cena trokrevetne sobe je dve hiljade dinara po osobi za pansion, a noćenje bez doručka košta svega hiljadu i pet stotine dinara.\nDeca do dve godine ne plaćaju noćenje, od dve do sedam godina plaćaju od hiljadu do hiljadu i tri stotine dinara za noćenje ili pun pansion, a starija od sedam godina od hiljadu i tri stotine dinara do hiljadu i pet stotina dinara po detetu.\nKada je reč o popustima, preko godine je dostupan veliki broj vaučera koje možete iskoristiti kako bi umanjili troškove smeštaja ili troškove hrane, što vam može uštedeti dobru svotu novca.\nDodatno se plaća boravišna taksa i osiguranje, a cena doručka iznosi dve stotine dinara, dok je cena ručka i večere tri stotine i devedeset dinara.\nAko želite da potražite privatni smeštaj, u okolnim kućama je dostupan prelepi smeštaj u etno maniru po povoljnim cenama, gde možete da uživate u domaćinskoj atmosferi, a uveče možete obilaziti restorane sa domaćom hranom i specijalitetima ovog kraja.\nBazen u banji je prava poslastica za one mlađe, ali i za starije koji takođe vole da uživaju u njemu. Boravak u bazenu izuzetno prija celom organizmu i zato je povoljna cena od tri stotine dinara je pravi razlog da ga posetite.\nAko niste smešteni u centru, bazen možete posetiti tek u popodnevnim časovima, od četiri popodne do osam uveče, dok je tokom vikenda radno vreme bazena malo povoljnije, od dva popodne do osam uveče.\nOno što je specifično za vodu u bazenu je njena boja. Ovu boju ne možete videti u nekoj drugoj banji, a ta boja je crvena. Zbog jedinstvene hemijske reakcije elemenata koji se nalaze u vodi, voda ima crvenu boju i mnogi ljudi se iznenade, pa čak i uplaše kada je vide prvi put. Međutim, treba da znate da je to sasvim normalna pojava, i da jednostavno uživate u bazenu koliko god možete.\nU centru postoji manji i veći bazen, a temperatura vode u njima se blago razlikuje. Interesantno je to da banju možete posetiti i u zimskom periodu, a mnogi kažu da je kupanje u toplom bazenu dok napolju veje sneg unikatan prizor. Ako ste romantični i želite da vikend provedete u banji sa voljenom osobom, Nova godina je idealna prilika za to.\nPored bazena za koga se mnogi posetioci prvo odluče, banja pruža još dosta aktivnosti koje možete probati, u zavisnosti od vaših afiniteta i želja, ali i fizičke spreme i sposobnosti. Naprimer, sportske i rekreativne aktivnosti su uvek dobar izbor. Banja obiluje sportskim terenima i stazama za šetnju, a neki od sportova koje možete probati su tenis, mali fudbal i atletika. Naravno, pre bilo kakve sportske aktivnosti se morate konsultovati sa stručnim osobljem ili sa lekarom.\nAko vam je lekar zabranio bilo kakve sportske aktivnosti, šetnja je idealan izbor. Banja je prepuna staza gde veliki broj ljudi svakodnevno šeta i uživa u prirodnim lepotama i svežem vazduhu koga ne manjka u banji. Šetnja je jedna od najzdravijih aktivnosti koje stariji, ali i malo mlađi ljudi mogu sebi da priušte, bezbedna je za kolena i ne opterećuje ni srce, ni koštani sistem. Šetnja je izuzetno zdrava i treba je primenjivati svakoga dana, bez obzira gde se nalazite.\nDa li vredi posetiti Banju Kanjižu?\nBanja Kanjiža je banja koja je prirodna granica između dve zemlje. Republika Srbija i Mađarska zbog Banje Kanjiža imaju dobru saradnju, i veliki je broj stanovnika obe države koje se sreću upravo u ovoj banji, kako bi se družili, opustili i uživali u prirodi i u zdravim aktivnostima. Već više od stotinu godina banja leči i ublažava brojne tegobe ljudima širom sveta.\nBanja ima veoma povoljne cene tako da je pristupačna i za one sa ograničenim budžetom, tako da je usluga na sasvim zadovoljavajućem nivou kada je reč o odnosu cene i kvaliteta. Smeštena u jednom od najlepših krajeva Vojvodine, pruža vam pogled na njive i ravnice i na zelenilo po kojem je ovaj kraj poznat.\nSpecijalna bolnica za rehabilitaciju u Banji Kanjiža pruža sve potrebne usluge za svoje posetioce bez obzira odakle dolaze i kojeg su doba. I za starije i za mlađe, banja pruža veliki broj aktivnosti, a isto tako je poznata i po kongresnom turizmu i seminarima koje se ovde održavaju svake godine.\nPočevši od smeštaja, koji je na jednom zaista lepom i komfornom nivou, preko usluga koje obuhvataju sve vrste tretmana i terapija, banja je svakako lepo mesto za odmor i ako je jednom posetite, uvek ćete joj se vraćati.


Zbog blažih mjera dijaspora i komšije hrle u BiH - BIGportal.ba\n26 Februara, 2021 27 Februara, 2021 069\nUprkos pandemiji, registarske tablice zemalja regiona, ali i strane na automobilima Bosanaca iz dijaspore, nisu rijedak prizor na bh. cestama.\nDa su zbog mnogo opuštenijih mjera u odnosu na ostatak Evrope bh. skijališta i planine, odnosno posebno Bosna i Hercegovina, pravi mamac za turiste – osim fotografija gužvi s turističkih odredišta, potvrđuju i zvanični podaci Granične policije BiH za januar i februar ove godine.\n“Na ulazu u Bosnu u Hercegovinu evidentirano je najviše državljana susjednih zemalja, Hrvatske, Srbije i Crne Gore, s obzirom na to da je još na snazi odluka Savjeta ministara BiH pri kojoj državljani tih zemalja nisu dužni posjedovati PCR test prilikom ulaska u BiH ako ulaze direktno iz svoje države, a isto to vrijedi i za njihove supružnike i maloljetnu djecu ako su stranci”, kazala je u izjavi za Klix Franka Vican, potparol Granične policije BiH.\n“Od 1. 1. do 25. 2. 2021. godine, na ulazu u BiH evidentirano je ukupno 570.296 stranih i 426.986 državljana BiH. U istom periodu, na izlazu je evidentirano 546.340 stranih i 524.273 državljana BiH”, kaže Vican.\nDodaje da je najviše evidentiranih stranih državljana na ulazu bilo iz Srbije, Hrvatske, Crne Gore…\nPredočila nam je i uporedne podatke sa istim period prošle godine iz kojih je vidljivo da je neposredno prije izbijanja pandemije na bh. granicama bila znatno veća gužva.\nNaime, od 1. januara do 25. februara 2020. godine, u BiH je ušlo 1.253.615 stranaca i 613.195 državljana naše zemlje. U tom period na izlazu iz BiH evidentirano je 1.183.595 stranih i 759.466 državljana BiH.\nPo ulascima u BiH u tom periodu prednjačili su takođe susjedi – Hrvati, Srbijanci i Crnogorci.


Priboj | Novosti.rs\nREGIONALNO finale Sportskih igara mladih za zapadnu Srbiju održano je danas u Priboju.\nOTVORENA FABRIKA AUTODELOVA U PRIBOJU - Vučić: Posao za 400 radnika, biće još pogona (VIDEO)\nPREDSEDNIK Srbije Aleksandar Vučić boravio je danas u poseti Prijepolju i Priboj u Zlatiborskom okrugu.\n21. 05. 2021. u 09:39 >> 14:21\nVUČIĆ U ZLATIBORSKOM OKRUGU: Predsednik sutra u poseti Prijepolju i Priboju\nPREDSEDNIK Srbije Aleksandar Vučić posetiće sutra Prijepolje i Priboj u Zlatiborskom okrugu.\n20. 05. 2021. u 12:12


Prva beba u Novoj godini u zrenjaninskom porodilištu rođena pred podne | Zrenjanin\nPrva beba u Novoj godini u zrenjaninskom porodilištu rođena pred podne\n01. januar 2021. 14:02:52\nPrva beba rođena u 2021. godini u zrenjaninskom porodilištu je dečak rođen u 11.47 časova, težak 3,980 kg i dugačak 54 cm. Majka je Marijana Ajdanov iz Novog Bečeja, kojoj je to prvo dete.\nZbog poznate epidemiološke situacije i zabrane bilo kakvih poseta bolnici, izostala je i tradicionalna novogodišnja poseta gradonačelnika, ali nije izostalo darivanje prvorođenih beba poklon paketima koje obezbeđuje Grad Zrenjanin i čestitka svim porodiljama koje u ovom trenutku leže na Odeljenju ginekologije i akušerstva Opšte bolnice "Đorđe Joanović".\nPorodilje su u prepodnevnim časovima obišli v.d.direktora bolnice dr Igor Kitaresku i glavna sestra Andrijana Santovac i podelili poklon pakete, koji su obezbeđeni i za buduće majke, koje će tokom narednih dana dolaziti u porodilište.\nKako je saopšteno iz Opšte bolnice "Đorđe Joanović", na Odeljenju ginekologije i akušerstva su u toku 2020. godine rođene 1302 bebe, od toga 660 dečaka i 642 devojčice, uz 16 blizanaca.


Krenuli na Cetinje, u automobilu im našli pištolj i kokain - PV Informer Krenuli na Cetinje, u automobilu im našli pištolj i kokain - PV Informer\nKrenuli na Cetinje, u automobilu im našli pištolj i kokain\n2 meseca pre 670 pregleda Izvor: DAN\nSlužbenici Uprave policije u Nikšiću su danas lišili slobode jednu osobu zbog oružja, a protiv druge podnijeli krivičnu prijavu zbog droge. Prema nezvaničnim saznanjima uhapšen je Ljubisav Žižić, a prijava je podnesena protiv Radenka Bojovića.\n– Danas oko 11,20 časova nikšićka policija je u mjestu Bogetići kontrolisala vozilo marke „Mercedes“ nikšićkih registarstkih oznaka u kojem su se nalazili R.B. (30), S.Ž., N.Z. i Lj.Ž. (40). Prilikom kontrole kod R.B. je pronađeno pakovanje sa sadržajem opojne droge kokain težine oko 10 grama, dok je kod Lj.Ž. pronađen pištolj marke „Bernardelli“ kalibra 7,65mm sa 13 komada municije. Daljim pregledom vozila pripadnici policije su pronašli šest zaštitnih maski, tri biber spreja, metalni boks, drvenu palicu, 62 metalne kuglice i majice- rečeno je iz Uprave policije.\nO događaju je obaviješten državni tužilac koji je naložio da se Lj.Ž. liši slobode zbog sumnje da je izvršio krivično djelo nedozvoljeno držanje oružja i eksplozivnih materija a da se protiv R.B. podnese krivična prijava za krivično djelo neovlašćena proizvodnja držanje i stavljanje u promet opojnih droga.\n– Od gore navedenih lica prikupljena su obavještenja u kojima su izjavili da su se uputili u pravcu Cetinja kako bi prisustvovali protestnom skupu zbog najavljenog ustoličenja mitropolita crnogorsko – primorskog Joanikija- istakli su iz policije.


Kad je bal nek je na vodi\nTema: Kad je bal nek je na vodi\n07.05.2010., 20:24 #1\nSad se malo udubih u neku turisticku ponudu i svakakvih nebuloza ima..nekih neplaniranih troskova poput 5€ dnevno koriscenje klime ili 600din doplate ako zelite bolje mesto u busu a davno mi palo na pamet da ljudi daju po par 100tina pa i 1000€ za 10ak dana ''raja''..a za to rade par meseci i izjasnjavaju se uz posalice da preziru paradajz turizam..prezderavaju se..par € za pice svaki dan..lezaljke..izleti..suveniri..rentacar i ostala klepanja po usima itd i sl..e sad realno lepo se covek oseca u hotelu s 5* i sve na gotovs..ali ko to sebi stvarno moze priustiti i ako ne vodi takav zivot kod kuce da li razmislja da moze uzivati i skromnije..da li se treba pruzati van svojih mogucnosti i koliko sebi priustite nesto sto vam nije preko potrebno na odmoru?\n07.05.2010., 21:28 #2\ni ja sam svesna te pojave.ljudi se odricu mnogo cega da bi bili u nekom izvikanom hotelu deset dana.ipak o tome treba da se prica,kod kuce ,na poslu,na forumu...meni je to smesno,sto mora da mi bude luksuznije nego u rodjenom domu.pa kao,jao,posteljinu nisu menjali svaki dan.a kod kuce menjas svaki dan?ja obicno idem u prosecne sa tri zvezdice,na dobrom mestu,sto za mene znaci nikad u hotelski kompleks,vec blize ljudima koji cine to mesto.i posto ne platim deset dana 800 evra,vec 300,onda mogu sebi da priustim nekoliko puta da odem na kraca putovanja.\n07.05.2010., 21:50 #3\nal iskreno,ko ima zasto da ne,ne predstavlja mi to problem.problem mi je samo to sto nailazim na likove kojima je putovanje ili letovanje prica kako je njihov holel bio grandiozan.a sta su videli ili doziveli.pa to nisu stigli,hotel je bio vazniji\n07.05.2010., 21:56 #4\nE bravo razumemo se..ja ne ocekujem da cu probati za 50€ koliko kosta spremljena riba nesto vanzemaljsko i pre cu uzeti rentacar i moci reci da sam bio na pojedinim destinacijama zbog kojih i idem tamo jel..jasno da se ukusi razlikuju ali ovde nemamo takve troskove i hirove a tamo ispada samo za klimu dati 50€..malo besmisleno ako je ovde kupujemo za 150\n07.05.2010., 22:47 #5\njedni nasi poznanici letuju u hotelima sa 5+....kad se vrati sa letovanja puni su utsaka tipa sta sve ima da se jede,kako su spermili krompir,a tek kakvi kolaci da samo znate koliki je hotel\noni imaju para za tako nesto i to mi je ok.ali ne razumem zasto nekada ne odu na neko putovanje da vide nesto, da odu na zimovanje\n07.05.2010., 22:47 #6\nMoj kolega i njegova gospoja nisu znali kako se bukira hotel pa su mene zamolili da im to odradim,tako da sam pre samog bukiranja prisustvovala svađi da li uzeti hotel sa 4 ili 5 zvezdica.Uopšte nije bitno kakav je hotel,šta nudi,bitne su bile *!I pošto je gospoja doživela histeriju moralo je da bude po njenom,naravno 5 komaTa!Mučena nije sačekala ni da dođe kući nego je onako sva ponosna brže bolje iz kancelarije nazvala sve u selu da im prijavi famozno letovanje sa zvezdicama\nKada su se vratili,morala sam da je pitam kako je bilo na letovanju,i dobila sam odgovor "pa šta misliš,kako može da bude u hotelu sa 5 zvezica?"Došlo mi je da joj kažem "...ebale te zvezdice!!!!"Mislim,da se ne lažemo,svi mi volimo da nam bude dobar smeštaj,ali ako je to prioritet,izem ti letovanje!\n07.05.2010., 23:05 #7\n1.Dok je ovaca bice i vune.\n2.Ne mogu da priustim trenutno hotele od 4-5*,ali zato mogu svaki dan rucak u restoranu,uvece sokic na plazi,2-3 izleta,lezaljke kada sam ceo dan na plazi,neki suvenircic,nemam polozeno pa rent a car ne uzimam,da imam bilo bi 2-3 dana sigurno...\nTo je moje uzivanje.I nikada ne bi uzela all inclusive,jer bi doooosta toga bilo ne iskorisceno.Meni hotel,studio sluzi samo za spavanje.\nMnogo su mi smesni likovi koji moraju obavezno bazen da imaju u hotelu...\nI koji kazu e bili smo u Egiptu,a nisu mrdnuli iz hotela nigde dalje...\n07.05.2010., 23:07 #8\nШта рећи, типичан пример новокомпоноване "господе" са села, која се по сваку цену труди да купи то "господство" на разноразне начине.... "господа" која је једном ногом у граду, а дупетом и главом тј. размишљањем и даље у селу! Страшно, мука ми је од таквих јер искварише и ово мало поштених људи по градовима и наметнуше свој ружичасти (пинковски) начин резоновања ствари!\n08.05.2010., 01:43 #9\n...pa i da i ne, za Tunis, Tursku i Egipat vazi pravilo da sve sto je ispod 4 zvezdice ne valja i mahom jeste tako ali tamo hoteli zbilja nisu skupi pa nije ni problem uzeti cak i pet zvezdica, bio je skup carter do tih destinacija a ne hotel.\nSa druge strane u evropskim gradovima mi na um ne bi palo da uzimam hotel sa pet zvezdica jer bi to bilo izivljavanje, cak i da imam platu od 10000 evra mesecno ne bih uzela, ja sam bas ponekad mozda i previse stedljiva ali mahom sam bila u gradskim hotelima sa tri zvezdice i smestaj je bio odlican.\nGrcka ostrva su posebna prica, tu mahom flertujem izmedju 3-4 ali obavezno lokacija i polupansion, matora sam ja da kuvam na resou...to ne mogu, ako nemam dovoljno para za neko mesto necu ni ici u njega. Sve sto ocekujem se svodi na centralnu lokaciju, cist hotel, svedski sto za dorucak i veceru i terasu...to je sve...ali ako to nemam iskreno i ne osecam se da sam na odmoru vec na mucenju...a nije mi cilj da se maltretiram ako se vec odmaram...\n08.05.2010., 09:32 #10\nMeni je samo bitno da ne moram ja da spremam klopu i da je čisto. A najbitnije je da je lepo more i plaža.\nDa imam puno love sigurno bih odsedala u skupim hotelima i uplaćivala masaže i iživljavala bih se žešće. Za sada samo uživam u prirodi i gledam da uplatim sve moguće izlete da bih obišla što više, a ostatak rent-a-car pa opet klaj-klaj. U principu u hotelu samo spavam i tuširam se i to je to.


Faktor | Četvrti dan odbijaju hranu: Mnogi migranti bi jeli, ali ostali iz kampa im ne daju da uzmu obrok\nČetvrti dan odbijaju hranu: Mnogi migranti bi jeli, ali ostali iz kampa im ne daju da uzmu obrok\n04.01.2021. / 13:40\nMigranti u improviziranom kampu Lipa već četvrti dan ne žele primiti hranu koju im dijeli Crveni križ Unsko-sanskog kantona, odnosno Bihaća, a dokad će to potrajati, ne zna se.\nVEZANI TEKST - Ministarstvo sigurnosti BiH: Počinje izgradnja i opremanje Lipe\nPrema riječima Selama Midžića, sekretara Crvenog križa Bihać, mnogi od njih bi i uzeli hranu, ali u kampu imaju određene grupe migranata koje na njih vrše pritisak, te ostali migranti iz straha to ne rade.\n- To se dešavalo i na Vučjaku kad smo imali štrajk glađu. Bila je grupa migranata koji su zavodili red da se ne uzima hrana. Drugi su ispaštali, dok se jedan dan nije desilo da je jedan od migranata uzeo tanjir i onda su svi krenuli. On je bio jedan od hrabrijih koji je prekinuo taj štajk glađu - prisjetio se Midžić.\nOno što je zabrinjavajuće, dodao je, je to da samim odbijanjem hrane migranti narušavaju svoje zdravlje što može dovesti i do još većih problema.\n- Čovjek koji je gladan nije otporan ni zdravstveno na sve trenutne klimatske promjene. Imunitet pada samim tim što se ne hrani i to može prouzrokovati različita oboljenja u samom kampu. Tako da sve ovo što se dešava nije dobro po migrante koji su sada izgladnjeli i to je jedan od najvećih problema. Može doći i do međusobnog sukoba među njima sa tom grupom koja sprječava uzimanje hrane. Mi smo u svakom trenutku spremni da, ako oni zatraže hranu, ona im se donese i da ih se opsluži - istakao je.\nPrema Midžićevim riječima, koliko će štrajk glađu u Lipi potrajati, ne zna se.\n- Sve zavisi od trenutne situacije, države BiH i dogovora koje su napravili - zaključio je.\nKako javljaju lokalni mediji, u šatore koje su postavile Oružane snage BiH još nisu ubačeni kreveti, pa su tako i sami šatori i dalje neiskorišteni, odnosno migranti u njima nisu proveli noć.\nPodsjećamo, stotine migranata već danima borave na otvorenom, te su prije četiri dana otpočeli štrajk glađu i odbijaju prihvatiti privremeni smještaj u šatorima koje je postavila vojska, te traže bolje uvjete.\nVEZANI TEKST - Cikotić u Bihaću: Teret migrantske krize ne može nositi jedan narod i dva kantona, Bira neće biti kamp\nOni su prije nekoliko dana trebali biti prebačeni u kasarnu na Bradini, ali do toga nije došlo jer su mještani ovog naselja blokirali put i nisu dozvolili da se migranti tu smjeste. Više od 700 migranata noć je provelo u autobusima u neizvjesnosti gdje će biti smješteni, ali su autobusi područje Lipe napustili prazni, a migranti su ostali na ranije devastiranom prostoru kampa Lipa.\nNakon jučerašnje posjete USK ministra sigurnosti BiH Selme Cikotića, dogovoreno je funkcionisanje improvizovanog kampa Lipa, koji su uspostavili pripadnici OSBiH.\n- U improvizovanom kampu bit će osigurani osnovni uvjeti za život do opremanja privremenog prihvatnog centra Lipa, koji je uspostavljen ranijom odlukom Vijeća ministra BiH. Ministarstvo sigurnosti BiH tražilo je od Oružanih snaga BiH, kroz zakonske mehanizme, da se upotrijebe resursi inžinjerije koji bi izvodili radove na sanaciji pristupnog puta prema lokaciji Lipa te radove za uspostavljanje snabdjevanja vodom i električnom energijom - saopćeno je jučer iz Ministarstva sigurnosti BiH.\nmigrantimigrantska krizaUSKCrveni križ Bihaćhranaodbijanje hrane\nPoruke Kruga 99\nPut BiH ka napretku je građanska država, ne postoje legitimni predstavnici naroda, to je najpokvarenija podvala


Subotica: Uručena priznanja “Dr Ferenc Bodrogvari” za zapažena ostvarenja - Društvo - Dnevni list Danas\nPočetna » Vesti » Društvo » Subotica: Uručena priznanja “Dr Ferenc Bodrogvari” za zapažena ostvarenja\nJ. P.23.06.2022. 12:38\nFoto: J. Patarčić/Danas\nPriznanje “Dr Ferenc Bodrogvari” za istaknuto delo i zapažena ostvarenja u 2021. godini uručeno je u Velikoj većnici Gradske kuće Tamari Kucor, istoričarki umetnosti i kustoskinji Savremene galerije Subotica, i Žoltu Hercegu, reditelju dokumentarnih filmova i uredniku RTV “Panon”.\nKao kustoskinja Savremene galerija Subotica, Tamara Kucor je u protekle tri godine bila kustos više od sedam izložbi, a pored toga istražuje istoriju umetnosti i stvaralaštvo lokalnih umetnika.\nBavi se i prevodilačkim radom, zbog čega joj je posebno drago što je njen dosadašnji rad i trud prepoznat.\n“Ova nagrada me motiviše da još više radim i da još više učim, jer radeći učimo, a učeći napredujemo”, kazala je Kucor.\nTamara Kucor, foto: J. Patarčić/Danas\nDrugi laureat priznanja, Žolt Herceg, do sada je režirao dokumentarne filmove “Tragom Radnotija”, „U istom čamcu – Pravac Tokio” i “Antika”, a želja mu je da se u budućnosti još više posveti ovom pozivu.\n“Ovo je velika čast i priznanje za mene i pokušaću da ga prihvatim kao poverenje u mene i podstrek za kasniji rad. Veoma sam srećan što grad u kojem živim i radim prepoznaje moje aktivnosti i pokušaću da budem zahvalan na tome”, rekao je Herceg.\nŽolt Herceg, foto: J. Patarčić/Danas\nPriznanje “Dr Ferenc Bodrogvari” dodeljuje Skupština grada Subotice istaknutim kulturnim stvaraocima, ne starijim od 40 godina, u oblasti književnosti, nauke, likovne, muzičke, pozorišne i filmske umetnosti, koji su svojim delima doprineli razvoju kulturnog života grada ili dali doprinos na polju kulture u zemlji i inostranstvu, uzimajući u obzir zapažena ostvarenja u prethodnoj kalendarskoj godini.\n“Oni su bez obzira na svoju mladost već ostavili trag u umetnosti, odnosno nauci, i svakako je dobro za Skupštinu grada da ovim priznanjem iskazuje poštovanje onim mladim stvaraocima koji doprinose povećanju ugleda Subotice kako u zemlji, tako i u inostranstvu”, poručio je Balint Pastor, predsednik Skupštine grada.\nPriznanje “dr Ferenc Bodrogvari” za Tamaru Kucor i Žolta Hercega, foto: J. Patarčić/Danas\nPriznanje koje nosi ime velikog filozofa, pisca i profesora dodeljuje se svake godine 22. juna, na dan rođenja dr Ferenca Bodrogvarija.\nBalint Pastordr Ferenc BodrogvariTamara KucorŽolt HercegSubotica\nDruštvo • 19.05.2022. 15:22\nSubotica: Osnovna škola “Sonja Marinković” okružena kladionicama, direktor reagovao\nDruštvo • 05.05.2022. 13:39\nSubotica: Na sednici Skupštine grada dodeljena priznanja „Dr Ferenc Bodrogvari“\nDruštvo • 22.04.2022. 20:03\nSubotica: Na Solidarnom bazaru prikupljeno 15 kutija odeće za ugrožene


Šta biste poručili komšiluku? - Strana 9\nKomsinice...razguli Life is a mystery to be lived,not a problem to be solved.\nDuvajte ga Citat\nDa, da.. Došlo je do promjene u redovima..\nŽao mi je, stiglo je lepo vreme... A mi smo napolju, igramo se...\nDa ne brinu brigu...sve je pod kontrolom...mojom\nUh,svasta bi im porucio !!!\nPorucila bih im deset uPola s lukom Gather ye rosebuds while ye may... Citat\nA ko se to nama lepo doselio....ovdi ispod?!\nA znate da ste vi deseti koji se doseljuju 'vamo?\nJooooj, i jos ste raspalili nedeljno (tradicionalno) kuckanje po lajsnama (pretpostavljam da su lajsne u pitanju) u 8 (slovima...OSAM) ujutrU E to vam je bila greska....fatalna...ono lupanje vratima, nakon cega ste utihnuli je nista (ali NISTA) naspram onoga sto vas ocekuje narednih meseci...\np.s. Riverdance sam u medjuvremenu usavrsila do perfekcije...\nKomsija brate, s cim je 'ebes kad tako vristi celu noc ???\nU, bre, Maro, brzo odaji gde ti to stanuješ. Najpre bih pitala tvog komšu jel tuče, a ako ne, oma bih stala u red. Moj komšiluk je fin. Ne 'ebe (bar ne zvučno) i ne tuče. Nemam šta da im poručim.\nhilti - sprava za kolektivnu komsijsku lobotomiju, narocito delotvorna vikendom u ranim prepodnevnim satima!\nU, bre, Maro, brzo odaji gde ti to stanuješ. Najpre bih pitala tvog komšu jel tuče, a ako ne, oma bih stala u red. E moj Mishu, njegov cimer je zakljucio da mu je do kolena i da zato niko od nas nije spav'o. A i mlad je...dvaespeses godina...ihaaaa, u punoj snazi.\nPorucujem komsiji "cimeru" da proveri te pretpostavke do kolena!\n... pa cu da se vratim s tacnim informacijama.\nE, Maro, nit sam mislila da ne probaš, već slušaš komentare cimera, nit' bogami da bežiš od tih što im je do kolena. Mom komšiluku bi poručila da je krajnje vreme da prodaju stan. Npr., novi kupac - Marin komšija.\nSamo ti bacaj neotvorene limenke piva u moje dvoriste!! Jako ces da mi naudis neunistiva zlojebaba!\nDa su živi i zdravi.


bioskop šumadija Arhive - Dan u Beogradu\nNaslovna » Arhive po tagovima: bioskop šumadija\nArhive po tagovima: bioskop šumadija\nPremijera filma „Ničiji život“, 15. februara\nU bioskopu Roda 2 – Palace Šumadija, 15. februara od 20.00, biće održana premijera filma „Ničiji život“.\nŽivot pored puta / Dzivdipe karing o drom\n19. novembar 2011. Pozorište 0\nPremijera predstave „Život pored puta“ u izvođenju Romskog forum teatra biće održana u nedelju, 20. novembra od 17.00 u bioskopu „Šumadija“ (Turgenjevljeva 5, Čukarica).


Naslovna » APOTEKA » Apoteka za Mačke » Veterinarske hrane za mačke » Hill's Prescription diet CD 156gr\nKod proizvoda: 24325 ID 90969\nSa PDV-om: 215.00Din\nHill's Prescription diet C/D 156gr\nC/D Multicare Feline sa piletinom je kompletna dijetalna hrana za odrasle mačke kako bi se sprečilo ponavljanje struvitnih kamenaca (uzrok bolesti donjeg urinarnog trakta, FLUTD). Ova hrana zakišeljuje urin i sadrži nizak nivo magnezijuma.\nUPUTSTVO ZA HRANJENJE: Hranite isključivo ovom hranom. Pre upotrebe preporučuje se potražiti veterinarski savet. Preporučeno vreme upotrebe: u početku do 6 meseci i nastavak upotrebe prema mišljenju veterinara. Sveža voda mora uvek biti na raspolaganju.\nSASTOJCI: meso i derivati životinjskog porekla, žitarice, derivati biljnog porekla, ulja i masti, minerali, kvasci. Supstance zbog kojih mokraća postaje kisela: DL-metionin, kalijum hlorid, holin hlorid, natrijum hlorid, dikalcijum fosfat, kalcijum sulfat. ANALITIČKI SASTAV: sirovi proteini 11,0%, sirove masti 5,2%, sirova vlakna 0,32%, sirovi pepeo 1,7%, vlaga 74,8%, kalcijum 0,20%, fosfor 0,20%, natrijum 0,09%, kalijum 0,23%, magnezijum 0,02% hloridi 0,19%, sumpor 0,24%.\nHill's Prescription diet SD 156gr


Postignite blistav ten koji ste oduvijek željeli uz CARBON PEEL tretman i\nkorištenje Vertona V lasera u Medicinsko estetskom centru Venus za 279 kn!\nCarbon peel tretman Vertona V laserom u Medicinsko estetskom centru Venus za 279 kn!\n1 carbon peel tretman u Medicinsko estetskom centru Venus\nRok iskoristivosti: 21.8.2022.\nNOVOST! Ovu ponudu NAKON KUPOVINE možete rezervirati online. Na linku pod stavkom "V Laser" odaberite "Carbon peel/laserski piling" te će vam sustav nakon toga ponuditi prvi slobodan datum i termine između kojih možete birati. Nakon odabira, prijavljujete se kreiranjem novog računa ili logiranjem u postojeći, unosite broj mobitela i u napomene OBAVEZNO napišite "ponuda dana". S obzirom da ste ponudu već platili, ZANEMARITE cijenu koja piše, u salonu nećete imati dodatnih naknada za odabranu uslugu. Na mail će vam stići potvrda termina.\nCarbon peel je jedan od najnaprednijih laserskih tretmana kojim se čisti lice, uklanjaju mrtve stanice kože, smanjuju bore i zatežu pore, smanjuju upale, akne, hiperpigmentacije i miteseri, poboljšava tekstura kože i stimulira rast kolagena\nTretman se izvodi Vertona V laserom što je najsuvremeniji laser kojim se isporučuju impulsi svjetlosti visokog intenziteta sa maksimalnim uklanjanjem nepravilnosti na koži\nTijek tretmana: prvo se nanosi krema od ugljika sa česticama srebra na cijelo lice te nakon što se krema osuši, Vertona V laserom se ugljikove čestice putem laserske svjetlosti apsorbiraju u kožu. Kretanjem laserskih zraka preko kože odvija se piling. Termički efekt laserskog snopa stimulira obnovu kolagena i elastina, ubrzavajući mikrocirkulaciju, tako da dobivamo efekt pomlađivanja. Tretman je komforan i tijekom tretmana se osjeća blaga toplina\nKontraindikacije: Tretman se ne radi na novim ožiljcima, opeklinama, ranama i sličnim oštećenjima kože\nPreporučuje se 1-3 tretmana, ovisno o stanju kože\nVidljivost rezultata postepeno nakon tretmana, optimalni rezultat nakon mjesec dana\nPogledajte Facebook i Instagram stranicu centra


Machine Learning Engineer | SYRMIA | Beograd, Niš, Novi Sad | HelloWorld.rs\nMesto: Beograd, Niš, Novi Sad\nRok Konkursa: 12.07.2020.\nSYRMIA je kompanija koja se bavi razvojem namenskog softwera sa fokusom na tržišta automobilske industrije i potrošačke elektronike. Kompanija zapošljava visoko kvalifikovane inženjere i QA eksperte, raznovrsnih srodnih inženjerskih oblasti i obimnog iskustva. Investicije u znanje i strast za inovacijama garancija su naše sposobnosti da se nosimo sa novim izazovima i budemo na čelu tehnološkog razvoja. Naša baza klijenata je raznolika a čine je male startup kompanije i veliki giganti Silkonske Doline. Bez obzira da li se traži krajnje rešenje, konsultantska usluga, naša podrška u klijentskoj kompaniji, ili usluge razvojnog centra, naš fleksibilan način rada sa sigurnošću izlazi u susret potrebama naših klijenata.\n(više o SYRMIA)\nSYRMIA je kompanija koja se bavi razvojem namenskog softwera sa fokusom na tržišta automobilske industrije i potrošačke elektronike. Kompanija zapo&s…(više)


Vučić i Grabar Kitarović u ponedeljak u Subotici, očekujte saobraćajni kolaps | (Vesti - 18. 06. 2016) Subotica.com\n18.06.2016. u 13:07h\nPredsednik Vlade Republike Srbije Aleksandar Vučić sastaće se u ponedeljak, 20. juna, sa predsednicom Republike Hrvatske Kolindom Grabar – Kitarović. Jedan deo susreta (oko 16 časova) održaće se i u Subotici kada se i očekuje blokada saobraćaja pojedinih ulica u širem centru grada.\nSusreti će se odvijati na više lokacija, u kasnim prepodnevnim časovima u hrvatskom mestu Dalj nedaleko od Vukovara, dok će u poslepodnevnim časovima boraviti u u Donjem Tavankutu i Subotici.\nPredsednica Hrvatske je u decembru 2014. godine u sklopu predizborne kampanje za funkciju koju sada obavlja posetila hrvatsku zajednicu u Vojvodini. U Subotici se sastala sa predstavnicima DSHV-a koji su joj pružili podršku u kandidaturi.\nPripremite se na saobraćajni kolaps u širem centru grada\nIako se policija verovatno neće oglašavati ovim povodom, vrlo je verovatno da će poslepodnevni deo ponedeljka Subotičanima biti upamćen po saobraćajnom kolapsu, kao što je to bilo pri nedavnoj poseti premijera Srbije i Mađarske kada je grad u užem delu bio paralisan na više sati, pa će građani i svi učesnici u saobraćaju u tom periodu morati da budu malo tolerantniji.\nPremijer i predsednica u Suboticu dolaze iz pravca Donjeg Tavankuta očekuje se da će najveće gužve biti na potezu od Somborskog puta preko Matka Vukovića pa sve do Štrosmajerove, odnosno Glavne pošte. Mogući pravac je i kroz Zagrebačku pa preko Maksima Gorkog u Štrosmajerovu. S obzirom da dve delegacije posle sastanka odlaze u suprotnim stranama, nije isključeno ni da će se "očistiti" i pravac od Glavne pošte prema raskrsnici kod Nove opštne i Senćanski put.


Pioniri KK "Leotar" sa dvije pobjede završili takmičenje u IMB ligi | Trebinje Live\nMlađi pioniri Košarkaškog kluba /KK/ "Leotar", godište 2006. i mlađi, sa dvije pobjede završili su takmičenje u IMB ligi koja okuplja mlade sportiste iz BiH, Crne Gore i Hrvatske.\nOni su danas na turniru u Sarajevu, koji je bio dio velikog Šestoaprilskog košarkaškog turnira, u prvoj utakmici pobijedili "Zagreb" sa 32:14, a u drugom "Dubrovnik" sa 41:28 i takmičenje završili u gornjem dijelu tabele.\n„Ovakvi turniri su dragocjeni za mlade košarkaše njihovog uzrasta. Kako je takmičenje odmicali vidio se i pomak u igri i zalaganju. Ovo je tek uvod u značajnija takmičenja koja ih očekuju i vjerujemo da su pred njima brojne uspješne sezone“, kaže Dražen Šegrt, rukovodilac Omladinske škole KK "Leotar".\nŠegrt ističe da su omladinske selekcije imale dosta aktivnosti u proteklom periodu.\nmlađi kadeti su bili u Podgorici na turniru, dok su pioniri bili gosti Partizana, Crvene zvezde i Dinamika, gdje je uspostavljena saradnja sa velikanima srpske košarke o čemu svjedoči uzvratna posjeta delegacije Partizana.